Nijolė Virginija Bražėnaitė

Nijolė Virginija Bražėnaitė (Bražėnas, Paronetto,  1923 m. rugpjūčio 26 d. Utenoje – 2023 m. spalio 30 d. Sparkill, Niujorke, JAV)Nijolė Virginija Bražėnaitė. Visuotinė lietuvių enciklopedija. 2018-07-05. Nuoroda tikrinta 2025-12-02.Mirė gydytoja, partizano Juozo Lukšos-Daumanto žmona Nijolė Bražėnaitė-Lukšienė. LRT. 2023-10-30. Nuoroda tikrinta 2023-10-30. – gydytoja patologė, medicinos daktarė, JAV lietuvių veikėja.

 Biografija 
1941 m. baigė „Aušros“ mergaičių gimnaziją. Nuo 1941 m. studijavo mediciną Vytauto Didžiojo universitete, nuo 1943 m. – Vokietijoje. 1947 m. baigė Insbruko universitetą (Austrija), medicinos daktarė.

Vyras – partizanų vadas Juozas Lukša-Daumantas. J. Lukša ir N. Bražėnaitė, sirgusi tuberkulioze, susipažino Paryžiuje 1948 m., kai partizanas slapta mokėsi prancūzų žvalgyboje. 1950 m. liepos 23 d. juos sutuokė prelatas Mykolas Krupavičius. Po poros mėnesių J. Lukša grįžo į okupuotą Lietuvą. G. Nausėda žada inicijuoti legendinio partizano J. Lukšos-Daumanto palaikų paieškas. lrytas.ltKrašto apsaugos ministerijos vadovybė susitiko su partizano J. Lukšos-Daumanto žmona N. Bražėnaite. kam.lt

1948–1952 m. Nacionalinio kraujo transfuzijos centro ir Vėžio instituto Paryžiuje asistentė. 1952 m. persikėlė į Vokietiją, dirbo Vyriausiojo Lietuvos išlaisvinimo komiteto tarybos sekretore. Atvykusi į JAV 1954–1959 m. specializavosi ir stažavo Mount Vertono ligoninėje (Niujorko valstija). Metropolitano ir Mount Sinai ligoninėse Niujorke, 1962–1971 m. Poliklinikos medicinos mokyklos ir sveikatos centro Niujorke patologė; profesorė adjunktė. 1971–1973 m. laboratorijų direktorė. 1977–1979 m. Spring Valio (Niujorko valstija), Roklando ligoninės laboratorijų direktorė. 1980–1989 m. Šv. Juozapo medicinos centro Jonkerse (Niujorko valstija) patologė, nuo 1989 m. šio centro Patologijos ir Klinikinės laboratorijų direktorė.

Buvo Ateitininkų federacijos, Pasaulio lietuvių gydytojų sąjungos, Amerikos lietuvių gydytojų draugijos, Lietuvių fronto bičiulių organizacijos, Lietuvių katalikų mokslų akademijos veikėja. 

Po Nepriklausomybės atkūrimo daug kartų lankėsi Lietuvoje, prisidėjo prie Juozo Lukšos muziejaus įkūrimo, filmų „Baladė apie Daumantą“, „Vienui vieni“ pastatymo.

 Šaltiniai 

Kategorija:JAV lietuvių bendruomenės veikėjai
Kategorija:Lietuvos gydytojai
Kategorija:Ateitininkai